CELEX: 32019D2150
Language: fi
Date: 2019-12-09 00:00:00
Title: Neuvoston päätös (EU) 2019/2150, annettu 9 päivänä joulukuuta 2019, tavaroiden rajatarkastusten yhdenmukaistamista koskevan kansainvälisen yleissopimuksen hallinnollisessa komiteassa Euroopan unionin puolesta esitettävästä kannasta

16.12.2019   
               
               
                  FI
               
               
                  Euroopan unionin virallinen lehti
               
               
                  L 325/165
               
            
         NEUVOSTON PÄÄTÖS (EU) 2019/2150,
         annettu 9 päivänä joulukuuta 2019,
         tavaroiden rajatarkastusten yhdenmukaistamista koskevan kansainvälisen yleissopimuksen hallinnollisessa komiteassa Euroopan unionin puolesta esitettävästä kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Tavaroiden rajatarkastusten yhdenmukaistamista koskeva kansainvälinen yleissopimus, jäljempänä ’yleissopimus’, hyväksyttiin neuvoston asetuksella (ETY) N:o 1262/84 (1).
                  
               
                     (2)
                  
                  
                     Yleissopimuksen 22 artiklan mukaan kyseisen artiklan 2 kohdassa tarkoitettu hallinnollinen komitea, jäljempänä ’hallinnollinen komitea’, voi hyväksyä muutoksia läsnä olevien ja äänestävien sopimuspuolten kahden kolmasosan enemmistöllä.
                  
               
                     (3)
                  
                  
                     Hallinnollisen komitean on määrä hyväksyä kahdennessatoista istunnossaan muutos yleissopimuksen liitteessä 8 olevaan 7 artiklaan.
                  
               
                     (4)
                  
                  
                     On aiheellista määrittää hallinnollisessa komiteassa unionin puolesta esitettävä kanta, koska yleissopimukseen tehtävät muutokset tulevat sitomaan unionia.
                  
               
                     (5)
                  
                  
                     Unioni tukee yleissopimuksen liitteessä 8 olevaa uutta 7 artiklaa, koska alentamalla kansainvälisen maantieliikenteen rajamuodollisuuksien parantamisen seurantatiheyttä jäsenvaltioille koituu vähemmän hallinnollisia muodollisuuksia.
                  
               
                     (6)
                  
                  
                     Unionin kannan yleissopimuksen hallinnollisessa komiteassa olisi sen vuoksi perustuttava tähän päätökseen liitettyyn muutosluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hallinnollisen komitean kahdennessatoista tai myöhemmässä istunnossa unionin puolesta esitettävä kanta on tukea tähän päätökseen liitettyä muutosluonnosta.
         
         
            2 artikla
            Unionin edustaja hallinnollisessa komiteassa voi sopia 1 artiklassa tarkoitettuun muutosluonnokseen tehtävistä vähäisistä teknisistä muutoksista.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 9 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston asetus (ETY) N:o 1262/84, annettu 10 päivänä huhtikuuta 1984, tavaroiden rajatarkastuksen yhdenmukaistamista koskevan kansainvälisen yleissopimuksen tekemisestä (EYVL L 126, 12.5.1984, s. 1).
      
      
         
            LIITE
            
               MUUTOS TAVAROIDEN RAJATARKASTUSTEN YHDENMUKAISTAMISTA KOSKEVAAN KANSAINVÄLISEEN YLEISSOPIMUKSEEN
            
            Liite 8, 7 artikla
            
               Korvataan ilmaisu toinen vuosi ilmaisulla viides vuosi.